सौतेले भाई शाहिद से बेहद क्लोज हैं ईशान खट्टर, बोले- उन्होंने बच्चे की तरह मेरा ख्याल रखा
Bollywood Actor Ishaan Khatter Speaks About Bond With Shahid Kapoor एक्टर ईशान खट्टर अपने सौतेले भाई शाहिद कपूर के साथ बेहद क्लोज बॉन्ड शेयर करते हैं। हाल ही में एक इंटरव्यू के दौरान ईशना ने बताया कि वह हमेशा से उनके लिए मेल फी
एक्टर ईशान खट्टर अपने सौतेले भाई शाहिद कपूर के साथ बेहद क्लोज बॉन्ड शेयर करते हैं। हाल ही में एक इंटरव्यू के दौरान ईशान ने बताया कि शाहिद ने हमेशा उनके माता-पिता जैसा ही व्यवहार किया। इतना ही नहीं, ईशान ने कहा कि शाहिद ने बचपन में उनके डायपर भी बदले थे।
वो हमेशा मेरे सबसे करीब रहे हैं-ईशान 
नीलिमा अजीम और राजेश खट्टर के बेटे ईशान ने हाल ही में पिंकविला को दिए इंटरव्यू में शाहिद का जिक्र करते हुए कहा- ‘वो हमेशा से ही मेरे करीब रहे हैं और उन्होंने मेरी परवरिश की है। वो जमीन से जुड़े हुए इंसान रहे हैं।'
शाहिद के निकनेम का भी खुलासा करते हुए कहा- ‘हम इसके बारे में बहुत मजाक करते हैं, मैं उन्हें प्यार से बाबा साशा कहता हूं। मुझे लगता है कि वह खुद को मेरे लिए एक पेरेंट की तरह महसूस करते थे, क्योंकि उन्होंने मेरा डायपर तक चेंज किया है।
वो मेरे बेस्ट बडे़ भाई हैं, हमारे बीच यूनीक रिलेशनशिप है
ईशान ने आगे कहा- जब मेरा जन्म हुआ था तब वह तकरीबन 15 साल के थे। उनसे पहले कोई बड़ा भाई या बहन नहीं थे, तो वो मेरे लिए वैसे ही हैं। वो कई मामलों में मेरे लिए बेस्ट बड़े भाई रहे हैं। 
3 बार हो चुका है नीलिमा अजीम का तलाक
बता दें कि 1975 में नीलिमा अजीम ने पंकज कपूर से शादी की थी। साल 1981 में शाहिद का जन्म हुआ और 1983 में नीलिमा और पंकज अलग हो गए।
इसके बाद1990 में नीलिमा ने एक्टर राजेश खट्टर से शादी की और 1995 में ईशान का जन्म हुआ। हालांकि, 2001 में नीलिमा और राजेश भी अलग हो गए। राजेश से अलग होने के बाद नीलिमा ने 2004 में रजा अली खान से शादी की, लेकिन 2009 में दोनों का तलाक हो गया।